Стефан Маларме
Ветрило

Превод от френски: Пенчо Симов, 1978

chitanka.info

На госпожа Маларме

Приел като че вместо думи чести

към небесата само плах замах

последвалият стих ще се помести

във ложето, което му избрах

крилото принизено до ветрило

ако с това ветрило стори ти

така че огледало отразило

зад теб тила ти почна да блести

прозрачно (гдето спуска се отново

като невидими прашинки рой

докрай изпепеленото готово

с тъга да замени покоя мой)

и тъй ще се повтори и потрети

в ръцете ти от леност необзети.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.